۱۴۴۷-۱-۱ تاریخ نشر شوی خبرونه کابل آغاز تداوی بیماران چشم رایگان چهار روزه در شفاخانه مرکزی #هلال_احمر_افغانی امروز پنجشنبه، برابر است با اول ذوالحجه، روند چهار روزه تداوی رایگان بیماران مبتلا به بیماری‌های چشم در شفاخانه مرکزی هلال احمر افغانی، طی مراسمی توسط معاون این جمعیت، محترم حافظ عزیزالرحمن، افتتاح گردید. در این روند چهار روزه، قرار است توسط داکتران متخصص بنیاد خیریه بین‌المللی #البصر، در شفاخانه مرکزی هلال احمر افغانی، عملیات چشم برای ۴۰۰ بیمار، توزیع ادویه های مورد نیاز برای ۴۰۰۰ بیمار، و توزیع عینک برای ۶۰۰ بیمار انجام شود. در مراسم افتتاحیه، معاون هلال احمر افغانی با ابراز قدردانی از همکاری‌های گذشته و کنونی بنیاد البصر در راستای تداوی و عملیات برای نیازمندان، خدمات این بنیاد را برای رفع مشکلات هموطنان مستحق و بی‌بضاعت مهم خوانده، برای داکتران حاضر هر نوع همکاری را وعده و خواستار افزایش این‌گونه خدمات شد. سپس به نمایندگی از داکتران بنیاد البصر، آقای رضوان احمد بلوچ و مولوی عبدالعزیز، معلومات مفصل در مورد تأسیس و خدمات این بنیاد ارائه نموده و تعهد خود را برای افزایش همکاری‌ها با هلال احمرافغانی ابراز نمودند. آقای بلوچ افزود که بنیاد خیریه بین‌المللی البصر در نظر دارد تحت چتر هلال احمر افغانی، در شهر کابل شفاخانه ای مجهز با وسایل طبی پیشرفته برای تداوی و عملیات رایگان چشم برای نیازمندان ایجاد نماید تا بتواند به موقع و به‌صورت مؤثر به مشکلات مردم افغانستان رسیدگی کند. قابل ذکر است که داکتران متذکره، چند روز پیش در ولایت‌های #بلخ و #هرات نیز هزاران بیمار را معاینه نموده، عملیات رایگان انجام داده و برای بیماران مستحق عینک و ادویه های مورد نیاز توزیع نموده‌اند. کابل د #افغانی_سرې_میاشتې مرکزی روغتون کې څلور ورځې د سترګو د ناروغانو وړیا درملنه کېږی نن پنجشنبه د ذوالحجې په لومړۍ نېټه، د افغانی سرې میاشتې په مرکزی روغتون کې د سترګو په رنځ د اخته ناروغانو د وړیا درملنې څلور ورځنی بهیر د افغانی سرې میاشتې د مرستیال ښاغلی حافظ عزیز الرحمن لخوا په یوه پرانیست غونډه کې پیل شو. په دې څلور ورځنی بهیر کې د سرې میاشتې په مرکزی روغتون کې د #البصر نړیوال خیریه بنسټ د متخصصو روغتیاپالانو لخوا به د سترګو په رنځ اخته ۴۰۰ ناروغانو عملیات، ۴۰۰۰ ناروغانو ته د اړتیا وړ درمل، او ۶۰۰ ناروغانو ته عینکې ورکول کېږی. په یاده پرانیست غونډه کې د افغانی سرې میاشتې مرستیال د بې وزلو وګړو د درملنې او عملیاتو برخه کې د یاد بنسټ د تېرو او اوسنیو همکاریو د مننې ترڅنګ د دوی خدمات د اړمنو او ناچاره هېوادوالو ستونزو ته د رسېدو لپاره مهم وګڼل، راغلو روغتیاپالانو ته یې د هر ډول همکارۍ ډاډ ورکړ او د ورته خدماتو د پراختیا غوښتنه یې وکړه. ورپسې د البصر بنسټ د روغتیاپالانو په استازیتوب ښاغلی رضوان احمد بلوچ او مولوی عبدالعزیز د یاد بنسټ د تأسیس او خدماتو په اړه تفصیلی معلومات وړاندې کړل او له افغانی سرې میاشتې سره یې د همکاریو د پراختیا ژمنه وکړه. ښاغلی بلوچ زیاته کړه، چې البصر نړیوال خیریه بنسټ په پام کې لری؛ څو د افغانی سرې میاشتې تر چتر لاندې پلازمېنه کابل کې د سترګو په رنځ د اخته بې وزله وګړو د درملنې او عملیات په موخه په پرمختللیو طبی وسایلو سمبال روغتون جوړ کړی؛ څو وکولای شی په خپل وخت او ښه شکل د افغانانو ستونزو ته رسېدنه وکړی. د یادونې وړ ده، چې یادو روغتیاپالانو څو ورځې وړاندې په #بلخ او #هرات ولایتونو کې هم زرګونه ناروغانو ته د معایناتو ترڅنګ وړیا عملیاتونه ترسره کړی او د سترګو د دید د کمزورتیا برخه کې یې مستحقو ناروغانو ته عینکې او د اړتیا وړ درمل ورکړی دی. مرکزی مرستون له ۳۰۰ #راستنو_شویو_کډوالو کورنیو سره د خوراکی توکو مرسته وشوه نن (پنجشنبه، د ذوالحجې په لومړۍ نېټه) د #افغانی_سرې_میاشتې په همکارۍ او د #ترکیې د سرې میاشتې په مالی ملاتړ، د افغانی سرې میاشتې مرستیال ښاغلی حافظ عزیز الرحمن، په #افغانستان کې د ترکیې سفیر ښاغلی جنک اونال او د ترکیې د سرې میاشتې مسئول ښاغلی نعیم الله کریمی د مرکزی مرستون په انګړ کې پر ۳۰۰ راستنو شویو کډوالو کورنیو د خوراکی توکو مرسته ووېشله. مرسته کې هرې کورنۍ ته ۵۰ کیلو اوړه، ۱۰ کیلو وریژې، ۵ کیلو لوبیا، ۵ لیتره غوړی، ۵ کیلو بوره، رُب او بسکویت ورکړل شول. د مرستې د وېش پر مهال د افغانی سرې میاشتې مرستیال د ترکیې له هر اړخیزو او دوامداره مرستو څخه مننه وکړه، او دغه مرستې یې د بې وزلو او بې سرپرسته وګړو د ملاتړ برخه کې مهمې یادې کړې، نوموړی د اړمنو خلکو خدمت د الله تعالی په نزد یو نېک او اغېزمن عمل وباله او د دا ډول مرستو د پراخېدو غوښتنه یې وکړه. ورپسې، په افغانستان کې د ترکیې سفیر د راستنو شویو کډوالو د لاسنیوی په برخه کې د افغانی سرې میاشتې هڅې وستایلې او هم یې د ګډو همکاریو په برخه کې افغانستان او ترکیه له تاریخی پلوه دوه دوست هېوادونه وبلل او د مرستو د دوام ژمنه یې وکړه. د یادونې وړ ده چې دا مهال په تورخم، سپین بولدک او تخته پل ولسوالیو کې هم د افغانی سرې میاشتې له لوری کډوالو ته پاخه خواړه، لنډمهاله سرپناه، روغتیایی او نور خدمات وړاندې کېږی. افغانی سره میاشت هڅه کوی راستنو شویو کډوالو ته پر وخت رسیدنه وکړی. کندهار انځرګی کمپ په انځرګی پنډغالی کې پر ۱۰۰۰ تنو راستانه شوو کډوالو پاخه خواړه ووېشل شول نن پنجشنبه د ذو الحجې په لومړۍ نېټه، د #افغانی_سرې_میاشتې د کارکوونکو او رضاکارانو له لورې د #کندهار تخته پل ولسوالۍ په انځرګی پنډغالی کې پر ۱۰۰۰ تنو راستنو شوو کډوالو ۱۰۰۰ خوراکه پاخه خواړه ووېشل شول، په یو خوراک کې ورېجې، غوښه، لوبیا، سلاد، ګرمه ډوډۍ او تصفیه شوې اوبه شاملې وې. د یادونې وړ ده، چې په تېرو ۴۲ ورځو کې هم د انځرګی په کمپ کې پر راستنو شویو کډوالو ۴۲۰۰۰ خوراکه پاخه خواړه وېشل شوی دی. مرکزی ریاست د #راستېدونکو_کډوالو لپاره د بېړنیو مرستو د چمتووالی په موخه ناسته وشوه نن پنجشنبه، د ذو الحجې په لومړۍ نېټه، د #افغانی_سرې_میاشتې مرستیال ښاغلی حافظ عزیزالرحمن په #افغانستان کې د ملی ټولنو د #نړیوال_فدراسیون له سرپرست مسئول ښاغلی احمد سلیمان او مل پلاوی سره د راستنېدونکو کډوالو لپاره د بېړنیو مرستو د برابرولو او په دې برخه کې د همغږۍ کچې د لوړولو په موخه ناسته وکړه. دواړو لوریو په ناسته کې د راستېدونکو کډوالو او بې ځایه شویو وګړو د ملاتړ لپاره د بېړنیو اقداماتو پر اړتیا ټینګار وکړ او نړیوال فدراسیون ژمنه وکړه چې له نورو ملی ټولنو سره به د مرستو د جلب او تطبیق لپاره دوامداره ناستې وکړی.